Emsmond is n gemainte in de provìnzie Grunnen. t Is in 1990 ontstoan deur verainen van de gemaintes Hefshoezen, Kannes, Oskert en Waarvum. t Ligt aan de Waddenzee en aan de monden van de Eems, vandoar de noam Eemsmond. t Woapen en de vlage verwiezen noar dizze reloatsie tuzzen de zee en de gemainte. De haile Grunneger Waddenzee heurt bie dizze gemainte. Doarbie heuren ook de waddenailaandkes Röttemeroog en Röttemerploat.